На основу члана 209. Закона о социјалној заштити ("Службени гласник РС", бр. 24/11), члана 46. став 1.тачка 1. Закона о локалној самоуправи („Службени гласник РС, бр. 129/07 и 83/2014-др.закон, 101/2016-др.закон и 47/18), члана 40. Статута општине косјерић Косјерић ("Службени лист општине Косјерић", број 3/19), Скупштина општине Косјерић на седници одржаниој дана 27. децембра 2019. године доноси:

**О Д Л У К У**

**О ИЗМЕНАМА И ДОПУНАМА ОДЛУКЕ О СОЦИЈАЛНОЈ ЗАШТИТИ ОПШТИНЕ КОСЈЕРИЋ**

Члан 1.

Одлука о социјалној заштити општине Косјерић ("Службени лист општине Косјерић", број 18/17), члан 8. тачка 4. мења се и гласи: саветодавно-терапијске и социјално-едукативне услуге – саветовалиште за брак и породицу и саветовалиште за порордице са децом са сметњама у развоју и одраслим са инвалидитетом.

Члан 2.

У члану 12. додаје се став два који гласи:

„Услуга помоћи кући се пружа корисницима у урбаном и руралном подручју општине Косјерић. „

Члан 3.

У члану 16. у другом ставу, речи „60 година“ мењају се и гласе „65 година“.

Члан 4.

У члану 33. бришу се речи : Уколико се услуга не може обезбедити у локалној заједници, општина Косјерић обезбедиће услугу од пружалаца услугаа на нивоу региона, који је за то лиценциран .

Члан 5.

После члана 33 додаје се нови члан 33 а који гласи

Члан 33.а

Услуга Саветовалишта за брак и породицу

Сврха услуге Саветовалишта за брак и породицу је: пружање подршке појединицима и породицама у кризи ради унапређивања породичних односа, превазилажења кризних сигуација и стицања вештина за самосталан и продуктиван живот у друштву; одржавање породичних односа и поновно спајање породице; саветовање и подршка у случајевима насиља; породична терњапија; медијација, активација и друге саветодвне услуге и активности;

Члан 6.

Члан 34. мења се и гласи:

**Услуга саветовалишта за породице са децом са сметњама у развоју и одрасла лица са инвалидитетом**

Услуге Саветовалишта за породице са децом са сметњама у развоју и одраслим са инвалидетом обухватају саветодавно-терапијске и социјално-едукативне услуге које имају за циљ да омогуће високо ниво њихове социјалне инклузије у заједницу.

Корисници услуге Саветовалишта су деца са сметњама у развоју, младе и одрасле особе са инвалидитетом које су чланови удружења особа са инвалидитетом регистрована на територији општине Косјерић.

Члан 7.

У члану 42. став 1. мења се и гласи:

Самохрани родитељ у смислу ове одлуке, јесте родитељ који самостално врши родитељско право, под условом:

1) да је други родитељ непознат;

2) да је други родитељ преминуо, а није остварено право на породичну пензију;

3) да је други родитељ постао потпуно и трајно неспособан за рад, а није стекао право на пензију;

4) да је други родитељ преминуо, а остварено је право на породичну пензију;

5) да је други родитељ на издржавању казне затвора дуже од шест месеци;

6) да други родитељ не врши родитељско право по одлуци суда;

7) да други родитељ не доприноси издржавању детета, а извршење обавезе издржавања није било могуће обезбедити постојећим и доступним правним средствима и поступцима.

Не сматра се самохраним родитељем у смислу ове одлуке, родитељ који је самостално вршио родитељско право, по престанку раније брачне, односно ванбрачне заједнице, засновао нову брачну, односно ванбрачну заједницу.

Члан 8.

Мења се члан 68. став 1. тако што после речи „не прелази“ стоје речи:“износ од 12.000,00 динара.

Члан 9.

У члану 88. у ставу 1. бришу се речи „Центар за цоцијални рад“.

Члан 10.

У члану 90. тачка 1. став 2. речи “Општинско веће“ замењују се речима „Скупштина општине“.

Члан 11.

У осталом делу Одлука о о социјалној заштити општине Косјерић ("Службени лист општине Косјерић", број 3/17) остаје непромењена.

Члан 12.

Измене и допуне Одлуке ступају на снагу осмог дана од дана објављивања у "Службеном листу општине Косјерић ".

ПРЕДСЕДНИК СКУПШТИНЕ

Број: 55-1/2019. Иван Ликић,с.р.

Дана: 27.12.2019

Скупштина општине Косјерић